
			IRAGARKIAK

			Beste iragarki ofizial batzuk

			SEGURTASUN SAILA

			2906

			IRAGARKIA, zeinaren bidez epatzen baitira Vitoria-Gasteizko Administrazioarekiko Auzien 3 zenbakiko Epaitegian izapidetzen ari den 155/2023 prozedura laburtuan interesa dutenak.

			Polizia eta Larrialdietako Euskal Akademiaren zuzendari nagusiak erabaki du Vitoria-Gasteizko Administrazioarekiko Auzien 3 zenbakiko Epaitegira bidaltzea honako prozedura honi buruzko administrazio-espedientea:

			155/2023 prozedura laburtua, ESAN sindikatuko ordezkariak hasitakoa, 2023ko otsailaren 9ko Ebazpenaren aurka. Ebazpen horren bidez ezetsi egin zen praktiketako destino berriak esleitzeari buruzko akatsak zuzentzen dituen 2022ko azaroaren 28ko Ebazpenaren aurka jarritako berraztertze errekurtsoa. Destino berriak 2020ko abenduaren 17ko Ebazpenez deitutako Euskal Autonomia Erkidegoko Polizia kidegoetako (Ertzaintza eta Udaltzaingoa) oinarrizko eskalako agenteen kategorian sartzeko hautaketa-prozeduran esleitu ziren (2021eko urtarrilaren 11ko EHAA, 5. zk.).

			Horregatik, Administrazioarekiko auzien jurisdikzioa arautzen duen uztailaren 13ko 29/1998 Legeak 49.1 artikuluan xedatutakoaren arabera, prozeduran interesa duten pertsonak epatzen dira, bederatzi eguneko epearen barruan, iragarki hau Estatuko Aldizkari Ofizialean argitaratu eta hurrengo egunetik aurrera, Vitoria-Gasteizko Administrazioarekiko Auzien 1 zenbakiko Epaitegian bertaratu ahal izateko, egoki baderitzote, beren legezko interesen alde egiteko.

			Arkauti, 2023ko ekainaren 7a.

			Polizia eta Larrialdietako Euskal Akademiako zuzendari nagusia,

			ANDRÉS ZEARRETA OTAZUA.

